Forstå sagen

Den 12. marts siger sundhedsmyndighederne på et pressemøde, at der kun bliver testet for coronavirus blandt de mest udsatte grupper fremadrettet.

WHO anbefaler den 16. marts, at alle lande tester så meget som muligt. Sundhedsstyrelsens direktør Søren Brostrøm sagde efterfølgende, at der kun delvist var tale om et land som Danmark.

På et pressemøde søndag den 22. marts siger Magnus Heunicke, at man vil teste mere og påbegynde en ny og mere "aggressiv teststrategi".

Magnus Heunicke siger i P1 Morgen, at Danmark skulle have testet langt flere og fulgt anbefalingerne fra WHO.